Rand en sent 24 Oktober 2021
Graig-Lee Smith hoor hoe jy jou klein onderneming se deure kan oophou, en hoe om jou besigheid te bemark.
Rand en sent 17 Oktober 2021
Graig-Lee Smith hoor by Ronvin Fransman hoe om 'n klein onderneming te begin. Hy maak ook 'n Kaapse draai by skoonheidstegnikus Lena de Lange.
Rand en sent 10 Oktober 2021
Finansiële beplanner Jurie De Kock vertel wat jy moet doen wanneer jy jou eerste motor koop. Graig-Lee Smith loer in by die bekende kunstenaar, Reggie Peace, en hoor hoe hy sy finansies bestuur.
Rand en sent 3 Oktober 2021
Graig-Lee Smith praat met finansiële kenner Ruth Carr oor hoe jy jou geld beter kan bestuur, en hoe Millenniërs met hulle geld werk. Wesley van der Westhuizen, 'n vryskutwerker en musiekkunstenaar, verduidelik hoe hy moes leer om sy geld te spaar en reg te gebruik tydens die pandemie.
Rand en sent 26 September 2021
Edward Phillips van Edusence vertel hoe subtiel bemarking gebruik word om verbruikers te oortuig om duur items te koop wat hulle nie nodig het nie. Hy verduidelik hoe belangrik dit is dat jy 'n plan moet het vir jou finansies, en binne jou perke moet lewe. Leonie O'Connel van Momentum Wellness Practice gesels oor geldbestuur en beleggings, en hoe jy dit moet aanpak. Sy moedig vroue aan om meer verantwoordelikheid te neem van hulle finansies.
Rand en sent 19 September 2021
Maureen Plaatjies van Hangberg in Houtbaai vertel van hulle projek waar plastieksakke en ou T-hemde gebruik word om kleurvolle handsakke te hekel. Danie Bezuidenhout van Bizstarters kyk na die grootste foute wat entrepreneurs maak, en gee raad oor hoe om dit reg te stel. Madelein Hendricks gesels oor The Vent, 'n aanlynplatform wat sy en drie vriendinne geskep het, waar vroue hulle harte kan uitstort, ervarings kan deel en raad kan gee.
Rand en sent 12 September 2021
Danie Bezuidenhout van Bizstarters vertel wat jy nodig het om jou eie besigheid te begin, en moedig entrepreneurs aan om die regte advies in te win. Pieter Senekal van Senfin Business Services praat oor die gevaarligte waarop jy moet let wanneer jy op soek is na 'n boekhouer. Hy gee ook wenke vir wanneer jy jou eie boekhoubesigheid wil begin.
Rand en sent 5 September 2021
Ebeth van Heerden, die hoof van kleinhandelbesigheid by Schroders, praat oor die navorsing wat haar maatskappy gedoen om uit te vind hoe Covid-19 en ander faktore die besluite van beleggers beïnvloed het. Leonie O'Connel van Momentum Financial Wellness Practice vertel van 'n opname wat gedoen is met Suid Afrikaanse vroue om uit te vind hoe die pandemie hulle geraak het.
Rand en sent 29 Augustus 2021
Edward Phillips van Edusence vertel hoe wiskunde jou kan help om finansiële konsepte te verstaan, en hoekom dit so belangrik is om basiese wiskundige begrippe baas te raak as jy beter finansiële besluite wil neem. Willem Gous van The Human Entrepeneur praat oor hoe ons entrepreneurs kan ondersteun sodat hulle volhoubare en winsgewende besighede kan bou, en sodoende werksgeleenthede kan skep.
Rand en sent 22 Augustus 2021
Edward Phillips van Edusence praat oor die belangrikheid van 'n begroting, en hoe iets so klein soos 'n inkopielys jou kan help om beter finansiële besluite te neem. Willem Gous van The Human Entrepeneur verduidelik hoe om entrepreneurs te ondersteun sodat hulle volhoubare besighede kan bou, en sodoende werksgeleenthede skep.
Rand en sent 15 Augustus 2021
Carla Oberholzer van Debtsafe het raad as jy sukkel om jou skuld te betaal. Lizette Volkwyn, 'n lewensafrigter, vertel hoe om te oorleef as jy vasgevang in 'n werk wat jy haat, en hoe jy jou persepsie kan verander.
Rand en sent 8 Augustus 2021
Pieter de Wet van Bodytec in Queenswood in Pretoria gesels oor die verskillende vorms van sosiale media wat hulle vir bemarking gebruik. Chanri Theron en Robert Meuleman van Amplio Fitness and Nutrition praat oor die goeie kliëntediens, en hoe jy die regte mense identifiseer vir jou besigheid. Pieter Senekal van Senfin Business Services gee wenke oor hoe jy 'n goeie boekhouer kan vind, en die verskil wat dit aan jou besigheid kan maak.